Vyhlásenie 

Návrh zákona o územnom plánovaní a výstavbe a o zmene a doplnení niektorých zákonov (stavebný zákon) prešiel medzirezortným pripomienkovým konaním a na rokovanie Legislatívnej rady vlády SR sa predkladá s rozporom, ktorý sa nepodarilo odstrániť a to:

VIA IURIS zásadne nesúhlasí s tým, aby sa na umiestnenie „strategického parku a pre prípravu územia na realizáciu strategického parku, na ktoré bolo vydané osvedčenie o významnej investícii“ (ďalej aj „strategická investícia“) podľa ustanovení § 1 ods. 3 a 8, § 11 a § 12 zákona č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov nevyžadovalo územné rozhodnutie o umiestnení stavby a žiada o vypustenie predmetného novelizačného bodu č. 1 z návrhu novely.
Táto pripomienka nie je akceptovateľná, pretože ide o ťažiskový bod tohto návrhu, ktorého cieľom je zefektívnenie povoľovacích procesov stavieb tzv. „významných investícií“ konkrétne strategických parkov, územné a stavebné konanie, ktoré predstavujú dve samostatné a nadväzujúce konania musí byť v prípade strategických parkov upravené tak, aby bolo možné realizovať povoľovanie stavieb významnej investície v čo najkratšom časovom horizonte.